वैसे तो गणेश जी के देशभर में कई मंदिर हैं, जहां वह अपने गजरूप में विराजमान हैं। भगवान शिव ने क्रोध में आकर भगवान गजानन का सिर धड़ से अलग कर दिया था जिसके बाद उनको गजराज (हाथी) का मुख लगाया गया, तब से उनकी इसी रूप में पूजा होती है। लेकिन आज हम आपको एेसे मंदिर में बताने जा रहे हैं, जहां भगवान गणेश जी गजरूप नही बल्कि अपने नररूप में विराजमान हैं। जी हां तमिलनाडु के कुटनूर से लगभग 2 कि.मी. की दूरी पर तिलतर्पण पुरी नाम की एक जगह है, यहीं पर भगवान गणेश का यह आदि विनायक मंदिर है। जहां भगवान गणेश का चेहरा इंसान स्वरूप में स्थापित है। यह दुनिया का एक मात्र मंदिर है जहां भगवान गणेश गजमुखी न होकर इंसान स्वरूप में है।